হংকংয়ে অগ্নিকাণ্ডের ঘটনায় বাড়ল মৃতের সংখ্যা!

ওয়েব ডেস্ক : বুধবার হংকংয়ের (Hong Kong) এক অ্যাপার্টমেন্টে ঘটে গিয়েছিল ভয়াবহ অগ্নিকাণ্ড (Fire)। সেই ঘটনায় বাড়ছে মৃতের (Death) সংখ্যা। সেই ভয়ংকর অগ্নিকাণ্ডে এখনও পর্যন্ত অন্তত ৯৪ জনের মৃত্যু হয়েছে বলে খবর। এখনও অনেকে নিখোঁজ বলেই জানা যাচ্ছে। সূত্রের খবর, ওই বহুতলে এখনও তল্লাশি চালাচ্ছে উদ্ধারকারী দল।

বুধবার, দুপুর প্রায় তিনটে নাগাদ হংকংয়ের (Hong Kong) উত্তরাংশে তাই পো এলাকার ওয়াং ফুক কোর্ট নামের একটি আবাসিক কমপ্লেক্সে ভয়াবহ আগুন লাগে। ওই আবাসনের একটি ব্লকে চলছিল মেরিমতির কাজ। সেখানে থাকা বাঁশ ও সবুজ নেটে আগুন লেগে তা ছড়িয়ে পড়ে বলে খবর। এর পরেই সাতটি বিল্ডিংয়ে আগুন ছড়িয়ে পড়ে।

আরও খবর : আত্মনির্ভর ভারত, এবার রাফালের HAMMAR তৈরি হবে দেশেই

সেখানকার কর্তৃপরক্ষের তরফে জানানো হয়েছে, প্রায় ২ হাজার ইউনিট বিশিষ্ট বিস্তৃত অ্যাপার্টমেন্ট কমপ্লেক্সের মধ্যে চারটিতে আগুনকে (Fire) নিয়ন্ত্রণে আনা গিয়েছে। এই অগ্নিকাণ্ডের কারণে ১১ জন দমকলকর্মী সহ আহত হয়েছেন ৭৬ জন। মৃত্যু হয়েছে অন্তত ৯৪ জনের। নিখোঁজ বহু। তার সংখ্যা প্রায় ৩০০ বলেই জানা যাচ্ছে। তবে সরকারের তরফে নিখোঁজদের সংখ্যা নিয়ে কিছু জানানো হয়নি। তবে মৃতের সংখ্যা আরও বাড়তে পারে বলে আশঙ্কা করা হচ্ছে।

প্রসঙ্গত, ১৯৮৩ সালে নির্মিত হয়েছিল ওই আবাসনটি। তার পরেই এত বড় অগিনিকাণ্ডের ঘটনা ঘটে গিয়েছে সেখানে। এই অগ্নিকাণ্ডের ঘটনায় তিনজনকে গ্রেফতার করা হয়েছে বলে খবর। হংকংয়ের পুলিশ সুপার আইলিন চুং জানিয়েছেন, নিরাপদ নয় এমন উপকরণ ব্যবহারের কারণেই এমন ভয়াবহ ঘটনা ঘটে গিয়েছে। যার কারণে মৃত্যু হয়েছে বহু মানুষের।